**Návrh na navýšenie objemu finančných prostriedkov implementovaných prostredníctvom nástroja integrovaných územných investícií (IÚI)v rámci opatrení Programu Slovensko 2021-2027v gescii Slovenskej inovačnej a energetickej agentúry (SIEA)**

1. **Návrh na navýšenie finančných prostriedkov implementovaných prostredníctvom nástroja integrovaných územných investícií (IÚI) v rámci opatrení Programu Slovensko 2021-2027 v gescii Slovenskej inovačnej a energetickej agentúry (SIEA)**

MIRRI SR ako riadiaci orgán (ďalej len „RO“) pre Program Slovensko 2021- 2027 (ďalej len „Program Slovensko“) predkladá na 4. rokovanie Komisie pri Monitorovacom výbore pre Program Slovensko pre cieľ 2 Zelenšia nízkouhlíková Európa politiky súdržnosti EÚ (ďalej len „Komisia pre PO2“) dňa 9. novembra 2023 **návrh na navýšenie finančných prostriedkov implementovaných prostredníctvom nástroja integrovaných územných investícií (IÚI)** v rámci opatrení Programu Slovensko 2021-2027 **v gescii Slovenskej inovačnej a energetickej agentúry (ďalej len „SIEA“).**

Predkladaný návrh na navýšenie celkového objemu finančných prostriedkov implementovaných prostredníctvom nástroja IÚI sa týka **opatrenia v gescii SIEA podľa Prílohy 1, v ktorom je alokácia rozdelená medzi grantovú zložku (dopytovo-orientované výzvy) a medzi IÚI zložku (IÚI-VÚC, resp. IÚI-UMR).**  Návrh predstavuje re-distribúciu alebo presun dopytovo-orientovanej alokácie v opatreniach podľa Prílohy 1 predkladaného návrhu v prospech alokácie IÚI. Ide len o zmenu v spôsobe implementácie, nie o nové rozdelenie alokácií medzi jednotlivými opatreniami.

Navrhovaná úprava bude znamenať navýšenie alokácie Programu Slovensko implementovanej prostredníctvom nástroja IÚI **v gescii SIEA o 20 000 000 EU** (v rámci opatrenia 2.1.2 Znižovanie energetickej náročnosti verejných budov), **z pôvodnej IÚI alokácie v objeme 101 800 890 EUR na 121 800 890 EUR.**

Prerozdelenie navyšovanej alokácie IÚI bolo rozdelené medzi IÚS VÚC a IÚS UMR a medzi kategórie regiónov podľa pôvodného pomeru prerozdelenia. Po úprave podľa vyššie uvedeného sa n**avyšovaná suma 20 mil. EUR sa rozdelí nasledovne:**

**Rozdelenie navyšovanej sumy medzi IÚI VÚC a IÚI UMR:**

* **12 829 437 EUR v prospech Rád partnerstiev VÚC (**alokácia IÚI VÚC v opatrení 2.1.2 sa zvýši zo 65 302 403 EUR na 78 131 840 EUR), z toho 9 622 078 EUR pre menej rozvinuté regióny a 3 207 359 EUR pre viac rozvinutý región,
* **7 170 563 EUR v prospech území UMR** (alokácia IÚI UMR v opatrení 2.1.2. sa zvýši z 36 498 487 na 43 669 050 EUR), z toho 5 377 922 EUR pre menej rozvinuté regióny a 1 792 641 EUR pre viac rozvinutý región.

**Celkové rozdelenie navyšovanej sumy medzi kategórie regiónov:**

* **5 000 000 EUR** pre viac rozvinutý región
* **15 000 000 EUR** pre menej rozvinuté regióny

**Súčasťou navrhovaného materiálu je** **Príloha 1 „Navýšenie celkového objemu finančných prostriedkov implementovaných prostredníctvom nástroja IÚI“** s tabuľkovým prehľadom navrhovaných presunov alokácií z dopytovo-orientovaných výziev (DOP) do mechanizmu IÚI v rámci opatrení Programu Slovensko v gescii SIEA.

1. **Odôvodnenie:**

Návrh predmetného navýšenia IÚI alokácie:

* vyplýva z deklarovanej ambície MIRRI SR navýšiť celkový objem investícií, ktoré budú z Programu Slovensko implementované pomocou nástroja IÚI s cieľom posilniť regionálny strategický prístup výberu operácií pre podporu z fondov politiky súdržnosti v programovom období 2021- 2027.
* nadväzuje na rokovanie uskutočnené v priebehu 27.09.2023 medzi MIRRI a zástupcami SIEA na základe úlohy B2 uznesenia č. 4/2023 zo dňa 12. septembra 2023 Komisie pri Monitorovacom výbore pre Program Slovensko 2021 – 2027 pre integrovaný územný rozvoj a pre cieľ 5 (Európa bližšie k občanom vďaka podpore udržateľného a integrovaného rozvoja všetkých typov území a miestnych iniciatív) politiky súdržnosti EÚ, ktorá znela „*rokovať s Ministerstvom práce, sociálnych vecí a rodiny SR, Ministerstvom životného prostredia SR, Ministerstvom dopravy SR* ***a Slovenskou inovačnou a energetickou agentúrou*** *ako vecnými gestormi opatrení implementovaných prostredníctvom nástroja integrovaných územných investícií o možnostiach ďalšieho navýšenia celkového objemu finančných prostriedkov implementovaných týmto nástrojom*.“
* nadväzuje na navýšenie objemu finančných prostriedkov implementovaných prostredníctvom nástroja integrovaných územných investícií (IÚI) v rámci opatrení Programu Slovensko v gescii riadiaceho orgánu, tzn. MIRRI SR, v súlade s uznesením č. 31/2023 Monitorovacieho výboru pre Program Slovensko zo dňa 29. septembra 2023, ktorým sa objem IÚI alokácie v rámci Programu Slovensko zvýšil z pôvodných 2 127 703 635 EUR na 2 341 096 481 EUR..

1. **Vplyv navrhovaného navýšenia IÚI alokácie na celkovú IÚI alokáciu v rámci Program Slovensko 2021- 2027**

Navrhované navýšenie IÚI alokácie bude znamenať nárast celkového objemu finančných prostriedkov implementovaných **prostredníctvom nástroja IÚI o 20 000 000 EUR. V rámci cieľa politiky 2 to bude znamenať navýšenie IÚI alokácie z pôvodných 1 279 075 320 EUR na 1 299 075 320EUR.**

V nadväznosti na **prvé navýšenie alokácie IÚI, schválenej Monitorovacím výborom pre Program Slovensko dňa 29.9.2023, ktoré sa dotklo len opatrení v gescii MIRRI SR, a to z 2 127 703 635 EUR na 2 341 096 481 EUR** (zo 16,9% na 18,6%), ide o ďalšie navýšenie IÚI alokácie **v gescii SIEA o 20 000 000 EUR.** Okrem návrhu navýšenia alokácie IÚI v gescii MŽP SR o 54 114 000 EUIR na zasadnutí komisie pre cieľ politiky 2 dňa 9.11.2023 predloží predkladá MIRRI SR ďalšie návrhy na navýšenie IÚI alokácie najmä na rokovania komisií pre PO 1 a PO 4. **Celkový objem ďalšieho navýšenia IÚI alokácie vyplynie z rokovania Monitorovacieho výboru pre Program Slovensko dňa 30. novembra 2023.**

**4. Ďalšie kroky:**

V prípade, ak Komisia pre PO2 odporučí Monitorovaciemu výboru pre Program Slovensko predkladaný návrh na schválenie, MIRRI SR zapracuje predmetné zmeny do Programu Slovensko a takto upravený Program Slovensko predloží Monitorovaciemu výboru pre Program Slovensko na schválenie.

V zmysle úlohy B2 uznesenia č. 4/2023 zo dňa 12. septembra 2023 Komisie pri Monitorovacom výbore pre Program Slovensko pre integrovaný územný rozvoj a pre cieľ 5, MIRRI SR rokovalo so sprostredkovateľskými orgánmi o možnostiach navýšenia IÚI alokácie, návrhy na navýšenie IÚI alokácie budú v priebehu novembra 2023 predložené na rokovania tematických komisií pri Monitorovacom výbore pre Program Slovensko a očakáva sa predloženie všetkých návrhov na navýšenie IÚI alokácie (v prípade ich odporučenia tematickými komisiami na schválenie) na rokovanie Monitorovacieho výboru dňa 30. novembra 2023 spolu s príslušnou úpravou relevantných častí Programu Slovensko. Upravený Program Slovensko bude následne zverejnený na webovom sídle [www.eurofondy.gov.sk](http://www.eurofondy.gov.sk). Pri najbližšej formálnej revízii Programu Slovensko, ktorá si bude vyžadovať nové vykonávacie rozhodnutie Európskej komisie, riadiaci orgán začlení vyššie uvedené zmeny do žiadosti o revíziu Programu Slovensko.

**Príloha 1:** Prehľad navýšenia celkového objemu finančných prostriedkov implementovaných prostredníctvom nástroja IÚI v gescii SIEA